Karl Juhan Bahovski

Karl Juhan Bahovski (sündinud 25. oktoobril 2000) on Eesti poliitik, aastatel 2020–2021 Eesti Konservatiivse Rahvaerakonna Nõmme osakonna aseesimees ja Lääne-Tallinna ringkonna juhatuse liige ning 5. septembrist 2020 kuni 23. juulini 2021 noorteühenduse Sinise Äratuse esimees. 

Ta on lõpetanud Jakob Westholmi Gümnaasiumi riigikaitsesuuna. 2021. aastal õppis ta ühe semestri Tallinna Ülikoolis Lähis-Ida Uuringuid. 2022. aastast saadik õpib ta Tartu Ülikoolis ajalugu. 

Bahovski astus Sinisesse Äratusse 2017. aastal ja EKREsse 2018. aastal. Aastatel 2019–2021 oli ta Sinise Äratuse juhatuses. 

Ta on korraldanud Sinise Äratuse lasketiiruõhtuid Tallinnas ja Tartus ning käinud ühenduse poolt sõprussuhteid loomas Lätis, Leedus ja Poolas.  

2023. aastal lahkus Bahovski EKREst koos mitme teise noorliikmega, kelle seas oli samuti Sinise Äratuse juhiks olnud Helen Rebane.«Liigne russofiilia»: noored on hakanud EKREst pagema 

Tema isa oli laskmisinstruktor Martin Bahovski, onu on ajakirjanik Erkki Bahovski.

Viited

Kategooria:Eesti Konservatiivse Rahvaerakonna poliitikud
Kategooria:Sinise Äratuse liikmed
Kategooria:Sündinud 2000